ଅନ୍ତର୍ଯ୍ୟାମୀ ମିଶ୍ର

ପଣ୍ଡିତ ଅନ୍ତର୍ଯ୍ୟାମୀ ମିଶ୍ର ଜଣେ ଓଡ଼ିଆ ଲେଖକ ଏବଂ ଭାଷା ଓ ସଂସ୍କୃତି ଗବେଷକ ଅଟନ୍ତି । ପଣ୍ଡିତ ଅନ୍ତର୍ଯ୍ୟାମୀ ମିଶ୍ର ପ୍ରଥମ ପଣ୍ଡିତ ଯିଏକି ଓଡ଼ିଶାର ଇତିହାସ ଅଧ୍ୟୟନ, ଅଭିବୃଦ୍ଧି, ବିକାଶ ଏବଂ ଓଡ଼ିଆ ଭାଷାର ଶାସ୍ତ୍ରୀୟ ସ୍ଥିତିକୁ ତାଙ୍କ ଅନୁସନ୍ଧାନ ପୁସ୍ତକ ଓଡ଼ିଆ-ଏକାକୀ ଶାସ୍ତ୍ରୀୟ ଭାଷାରେ ପ୍ରକାଶ କରିଥିଲେ। ସେ ଗତ ପାଞ୍ଚ ଦଶନ୍ଧି ଧରି ଓଡ଼ିଆ ଭାଷା, ବ୍ୟାକରଣ ଏବଂ ସଂସ୍କୃତିର ଗବେଷଣା ଦିଗରେ ଅତୁଳନୀୟ କାର୍ଯ୍ୟ କରିଛନ୍ତି। ଶ୍ରୀଜଗନ୍ନାଥଙ୍କ ଉପରେ ମଧ୍ୟ ସେ ରଚନା କରିଛନ୍ତି ।

ସଂକ୍ଷିପ୍ତ ଜୀବନୀ

ଅନ୍ତର୍ଯ୍ୟାମୀ ମିଶ୍ର ତା୦୧ ଜୁଲାଇ ୧୯୫୦ରେ ପିତା ସତ୍ୟବାଦୀ ମିଶ୍ର ଓ ମାତା ଦୁର୍ଗାବତୀ ଦେବୀଙ୍କ ଔରସରୁ ଢେଙ୍କାନାଳ ଜିଲ୍ଲାର ମାର୍ଥାପୁର ଶାସନରେ ଜନ୍ମଗ୍ରହଣ କରିଥିଲେ । ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଶିକ୍ଷାପ୍ରାପ୍ତ ଅନ୍ତର୍ଯ୍ୟାମୀ ଜଣେ ଭାଷାବିତ୍ ହେବା ସହ ଶ୍ରୀଜଗନ୍ନାଥ ସଂସ୍କୃତିର ପ୍ରବକ୍ତା, ପ୍ରଚାରକ ତଥା ରଥଯାତ୍ରା ସମୟରେ ଦୂରଦର୍ଶନର ଭାଷ୍ୟକାର ଦାୟିତ୍ୱ ନିର୍ବାହ କରିଛନ୍ତି । ଢେଙ୍କାନାଳ ଜିଲ୍ଲା ପାଇଁ ସେ ଓଡ଼ିଶା ସାହିତ୍ୟ ଏକାଡେମୀର ମନୋନୀତ ସଦସ୍ୟ ଭାବେ ଦାୟିତ୍ୱ ନିର୍ବାହ କରିଥିଲେ । ଇତିହାସ, ଭାଷା, ସାହିତ୍ୟ ବିଷୟକ ବହୁ ମୂଲ୍ୟବାନ୍ ପ୍ରବନ୍ଧ ଓ ଆଲୋଚନାର ସ୍ରଷ୍ଟା ଅନ୍ତର୍ଯ୍ୟାମୀ ଅନେକ ପୁସ୍ତକର ରଚୟିତା ।


ପ୍ରକାଶିତ ପୁସ୍ତକ

 ବ୍ରାହ୍ମଣୀ - କବିତା ୧୯୮୧
 ସପ୍ତଶଯ୍ୟା - ପ୍ରବନ୍ଧ ୧୯୮୨
 ଅଭୁଲା ଐତିହ୍ୟ ୧୯୮୫
 ଶ୍ରୀଜଗନ୍ନାଥ
 ପୁରୁଷୋତ୍ତମ ଜଗନ୍ନାଥ ୨୦୧୧
 ଐତିହ୍ୟମୟ ଓଡ଼ିଶା
 ପୁଣ୍ୟପୀଠ କପିଳାସ ୧୯୯୫ (ଭାରତ ସରକାରଙ୍କଦ୍ୱାରା ପ୍ରକାଶିତ)
 ଶୈବପୀଠ କପିଳାସ (ଗୁରୁଜୀ ବୁକ୍ ଷ୍ଟୋର୍, କଟକ)
 ମୋ ଦୃଷ୍ଟିରେ ଓଡ଼ିଶା
 ଦିବ୍ୟବଚନାମୃତ
 ଉପନିଷଦ୍ ବଚନାମୃତ ୧ମ, ୨ୟ
 ପୁରାଣ ପରିଚୟ
 ଭାରତୀୟ ଧର୍ମ ଓ ସଂସ୍କୃତି
 ଓଡ଼ିଆ ଏକ ଶାସ୍ତ୍ରୀୟ ଭାଷା ୨୦୧୩
 ଓଡ଼ିଶାର ତନ୍ତ୍ରଧାରା
 ଭାରତୀୟ ଐତିହ୍ୟ ଓ ସଂସ୍କୃତି
 ଓଡ଼ିଆ ଭାଷା, ଜାତି ଓ ଜାତୀୟତା ୨୦୧୨ (ଓଡ଼ିଶା ରାଜ୍ୟ ପାଠ୍ୟପୁସ୍ତକ ପ୍ରଣୟନ ଓ ପ୍ରକାଶନ ସଂସ୍ଥା, ଭୁବନେଶ୍ୱର)
 ଯାଜପୁରର ଐତିହ୍ୟ ଓ ସଂସ୍କୃତି
 ଢେଙ୍କାନାଳର ଐତିହ୍ୟ ଓ ସଂସ୍କୃତି ୨୦୧୨ (ପ୍ରାଚୀ ସାହିତ୍ୟ ପ୍ରତିଷ୍ଠାନ, କଟକ)
 ଓଡ଼ିଆ ଭାଷାର ଇତିହାସ ୨୦୧୫ (ଓଡ଼ିଶା ରାଜ୍ୟ ପାଠ୍ୟପୁସ୍ତକ ପ୍ରଣୟନ ଓ ପ୍ରକାଶନ ସଂସ୍ଥା, ଭୁବନେଶ୍ୱର)
 ପ୍ରାଚୀନ ଓଡ଼ିଶା
 ମଧ୍ୟଯୁଗୀୟ ଓଡ଼ିଶା
 ଆଧୁନିକ ଓଡ଼ିଶା
 ମୌଳିକ ଓଡ଼ିଆ ଭାଷାତତ୍ତ୍ୱhttps://interviewtimes.net/a-lifetime-of-dedication-dr-antaryami-mishras-love-for-odia-language-and-jagannath-culture/
 ମୌଳିକ ଓଡ଼ିଆ ବ୍ୟାକରଣ ୨୦୨୨
 ପ୍ରବନ୍ଧ ସୌରଭ (ସାଥି ପ୍ରକାଶନୀ)
 ଆମ ଭାଷା ସାହିତ୍ୟ
 ଦାରୁବ୍ରହ୍ମଙ୍କ ନବକଳେବର
 ଭାଷାନୁଚିନ୍ତା
 ଦାମୋଦର ଗ୍ରନ୍ଥାବଳୀ (ସଂକଳନ)

 ପୁରସ୍କାର ଓ ସମ୍ମାନ 

 ରାଷ୍ଟ୍ରପତି ପୁରସ୍କାର - ୨୦୧୯
 ନବଗୁଞ୍ଜର ସମ୍ମାନ - ୨୦୨୨ 
 ପଦ୍ମଶ୍ରୀ - ୨୦୨୩
 ରାମାୟଣ ପ୍ରଚାରିଣୀ ସମିତି ତରଫରୁ 'ରାମାୟଣୀ' ସମ୍ମାନ
 ଢେଙ୍କାନାଳ ଜିଲ୍ଲା ଲେଖକ ସଂସଦ ତରଫରୁ 'ବାଗ୍ମୀଶ୍ରୀ' ସମ୍ମାନ ଓ 'ବାଣୀଭୁଷଣ' ଉପାଧି
 ରାଜଧାନୀ ପୁସ୍ତକମେଳା ପୁରସ୍କାର ୨୦୦୯ 'ଭାରତୀୟ ଧର୍ମ ଓ ସଂସ୍କୃତି' ପାଇଁ

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ